CELEX: 52010DP0392
Language: da
Date: 2010-11-11 00:00:00
Title: Anmodning om ophævelse af Krzysztof Liseks parlamentariske immunite Europa-Parlamentets afgørelse af 11. november 2010 om anmodning om ophævelse af Krzysztof Liseks immunitet (2009/2244 (IMM))

13.3.2012   
            
            
               DA
            
            
               Den Europæiske Unions Tidende
            
            
               CE 74/46
            
         Torsdag den 11. november 2010Anmodning om ophævelse af Krzysztof Liseks parlamentariske immunite
   P7_TA(2010)0392
   Europa-Parlamentets afgørelse af 11. november 2010 om anmodning om ophævelse af Krzysztof Liseks immunitet (2009/2244 (IMM))
   2012/C 74 E/08
   
      Europa-Parlamentet,
   
               —
            
            
               der henviser til anmodning af 5. november 2009 fra den polske anklagemyndighed om ophævelse af Krzysztof Liseks immunitet, hvorom der blev givet meddelelse på plenarmødet den 14. december 2009,
            
         
               —
            
            
               der har hørt Krzysztof Lisek, jf. forretningsordenens artikel 7, stk 3,
            
         
               —
            
            
               der henviser til artikel 8 og 9 i protokollen vedrørende Den Europæiske Unions privilegier og immuniteter, der er knyttet til traktaterne,
            
         
               —
            
            
               der henviser til Den Europæiske Unions Domstols domme af 12. maj 1964 og 10. juli 1986 (1),
            
         
               —
            
            
               der henviser til artikel 151 i Republikken Polens forfatning,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0301/2010),
            
         
               A.
            
            
               der henviser til, at der er indledt en straffesag af den polske anklagemyndighed mod Krzysztof Lisek, medlem af Europa-Parlamentet, som er anklaget for strafferetlige overtrædelser i henhold til artikel 296, stk. 1 og 3, i straffeloven af 6. juni 1997 offentliggjort i lovtidende fra 1997, nr. 88, punkt. 553, som ændret, artikel 586 i lov om erhvervsvirksomheder af 15. september 2000 offentliggjort i lovtidende fra 2000, nr. 94, punkt 1037, som ændret, og artikel 77, stk. 1 og 2, i regnskabsloven af 29. september 1994 (den konsoliderede tekst er offentliggjort i Polens lovtidende fra 2002, nr. 76, punkt 694, som ændret),
            
         
               B.
            
            
               der henviser til, at Europa-Parlamentets medlemmer under Parlamentets mødeperioder i henhold til artikel 9 i protokollen af vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling, og til, at immuniteten ikke kan påberåbes af et medlem, som gribes på fersk gerning, og ikke kan hindre Europa-Parlamentets ret til at ophæve et af dets medlemmers immunitet,
            
         
               C.
            
            
               der henviser til, at anklagerne mod Krzysztof Lisek ikke har forbindelse med synspunkter, han har tilkendegivet, eller stemmer, han har afgivet, under udøvelsen af sit hverv som medlem af Europa-Parlamentet,
            
         
               D.
            
            
               der henviser til, at et medlem af det nationale parlament (Sejm) i henhold til artikel 105 i Republikken Polens forfatning ikke kan holdes strafferetligt ansvarlig uden Parlamentets samtykke,
            
         
               E.
            
            
               der henviser til, at det i artikel 105 endvidere er fastlagt, at et medlem af det nationale parlament i løbet af sin mandatperiode eller efter dettes udløb ikke kan stilles til ansvar for aktiviteter, der falder inden for rammerne af et medlems mandat,
            
         
               F.
            
            
               der henviser til, at Krzysztof Lisek i det væsentlige er anklaget for overtrædelser i forbindelse med sin forvaltning og regnskabsmæssige aktiviteter som bestyrelsesformand for den polske forening for ungdomskort i Gdańsk og Campus Sp. i en periode, inden han blev valgt til Europa-Parlamentet, og at de overtrædelser, som Krzysztof Lisek sigtes for, ikke har noget at gøre med hans aktiviteter som medlem af Europa-Parlamentet,
            
         
               G.
            
            
               der henviser til, at der ikke er blevet forelagt noget klart bevis på, at der foreligger »fumus persecutionis«,
            
         
               H.
            
            
               der henviser til, at det derfor er passende at ophæve hans immunitet;
            
         
               1.
            
            
               vedtager at ophæve Krzysztof Liseks immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til de relevante myndigheder i Republikken Polen.
            
         
      (1)  Sag 101/63 Wagner mod Fohrmann and Krier, Sml. 1964, s. 195, og sag 149/85 Wybot mod Faure mlf, Sml.1986, s 2391.